Se lo vedie fòrça còps ores sanceres en pati de Carlemanh, de pès, près dera lucana deth cantinèr, contemplant coma un pèc era sordida lista des prètz dera cantina, que començaue: pòrres, seishanta dus centims, e acabaue: cigar, cinc centims; o ben s’estaue eth temps tremolant, croishint es dents, dident qu’auie fèbre e preguntant s’auie liure quauqu’un des vint-e-ueit lhets dera sala des malauts.